Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 286/04)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Thermenregion”

Viitenumero: PDO-AT-A0229-AM01

Tiedonannon päivämäärä: 21.2.2020

HYVÄKSYTYN MUUTOKSEN KUVAUS JA PERUSTELUT

Kuvaus ja perustelut

Hehtaarikohtaista enimmäismäärää on muutettava, koska viinitarhaluetteloa on alettu pitää yhdennetyn hallinto- ja valvontajärjestelmän vaatimusten mukaisesti.

YHTENÄINEN ASIAKIRJA

1. Tuotteen nimi

Thermenregion

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viini(e)n kuvaus

Alkuperänimitystä ”Thermenregion” voidaan käyttää viinistä ja laatukuohuviinistä. Sitä käytetään laatukuohuviinistä kuitenkin vain äärimmäisen harvoin. Tuote-eritelmässä on asianmukaisia lisätietoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

5. Viininvalmistusmenetelmät

a) Olennaiset viininvalmistusmenetelmät

Asianomaiset viininvalmistusmenetelmien rajoitukset

Alkuperänimityksen ”Thermenregion” viineille sallitaan kaikki valmistusmenetelmät, joista säädetään suojatulla alkuperämerkinnällä varustetun viinin osalta asetuksessa (EU) 2019/934 ja asetuksessa (EU) 2019/935, lukuun ottamatta käsittelyä kaliumsorbaatilla ja dimetyylidikarbonaatilla. Viinien happamuutta voidaan vähentää asetusten (EU) 2019/934 ja (EU) 2019/935 mukaisesti. Itävallan maatalous-, alue- ja matkailuministeri päättää mahdollisesta happamuuden lisäämisestä kasvukaudella vallitsevien sääolojen perusteella. Viinien happamuuden lisäämistä koskevat edellytykset määritellään asetuksissa (EU) 2019/934 ja (EU) 2019/935.

Erityiset viininvalmistusmenetelmät (mukaan lukien väkevöiminen) määräytyvät tapauskohtaisesti valitun perinteisen tuotantotavan mukaan, ja ne esitetään tuote-eritelmässä.

b) Enimmäistuotokset

10 000 kg rypäleitä hehtaaria kohti

6. Rajattu maantieteellinen alue

Alkuperänimityksen ”Thermenregion” maantieteellinen alue kattaa Wiener Neustadtin kaupungin sekä Badenin, Mödlingin, Neunkirchenin ja Wiener Neustadtin hallintoalueet Ala-Itävallassa.

7. Pääasiallinen rypälelajike / pääasialliset rypälelajikkeet

St. Laurent

Blauer Burgunder – Pinot Noir

Rotgipfler

8. Yhteyden/yhteyksien kuvaus

Thermenregionin viininviljelyalue kattaa Wienin eteläpuolelta Badenin eteläpuolelle kulkevan kukkulajonon, jonka korkein vuorenhuippu on Anninger. Viininviljelyalueen maaperä on raskasta, hiekan- ja savensekaista sekä usein myös kivistä kalkkipitoista ruskomaata tai kalkkipitoista soramaata. Viinitarhojen maaperän monimuotoisuus on luonteenomaista tälle alueelle. Luoteisosan rinteiden raskaat ja osittain hyvin kalkkipitoiset maalajit soveltuvat erinomaisesti valkoviinin tuottamiseen etenkin perinteisistä Gumpoldskirchenin viiniköynnöslajikkeista, kuten Zierfandler, Rotgipfler ja Neuburger. Niillä voidaan tuottaa kuitenkin myös houkuttelevia Weißburgunder-, Chardonnay- ja Traminer-viinejä. Laadultaan erinomaista punaviiniä tuotetaan Sooßin ja Bad Vöslaun punaviinivyöhykkeiden ohella ennen kaikkea myös Tattendorfin kunnassa ja sitä ympäröivillä viinipaikkakunnilla, joiden maaperä on karu ja kivinen. Wienerwald suojaa Thermenregionia kylmältä pohjoistuulelta. Vuoden keskilämpötila on vajaat 10 celsiusastetta ja vuotuinen sademäärä 650 mm. Auringonpaistetta saadaan alueella 1 800 tuntia vuodessa. Ilmastoa leimaavat melko kylmät talvet ja kuivat, kuumat kesät.

Thermenregionin viininviljelyalueen tuotantorakenteelle tunnusomaisia ovat perheyrityksinä toimivat viinitilat, jotka jalostavat pääosin oman tuotannon rypäleitä ja myyvät niitä usein myös suoraan tilalta. Vilkkaan matkailun ja viinintuotannon välillä on vahva yhteys. Muutamat harvat suuryritykset (viininvalmistamot ja viininviljelijöiden osuuskunnat) täydentävät perheyritysten leimaamaa tuotantorakennetta.

Viiniköynnösten viljelyyn käytetään lähes poikkeuksetta säleikkökasvatusta (Hochkultur).

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Itävallan viinilain mukaisesti alkuperämerkinnällä ”Thermenregion” varustettua viiniä voidaan Sekt-kuohuviiniä, laatukuohuviiniä ja Hauersekt-kuohuviiniä lukuun ottamatta saattaa markkinoille vain laatuviinin tarkastusnumerolla (staatliche Prüfnummer) varustettuna. Tarkastusnumeron myöntämiseksi kaikista viineistä, jotka on määrä saattaa markkinoille alkuperämerkinnällä ”Thermenregion” varustettuna, otetaan näyte, jolle tehdään analyyttiset ja aistinvaraiset tutkimukset (järjestelmällinen valvonta) (ks. tuote-eritelmä).

LINKKI ERITELMÄÄN

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUVL L 9, 11.1.2019, s. 2.